[{"text_idx": "#000001", "text": "Kui soovitakse toitu kiirelt pakkuda vo\u0303i kui puudub vo\u0303imalus lauas istumiseks, on kohane katta selvelaud ehk Rootsi laud. See no\u0303uab va\u0308hem ruumi ja saadakse la\u0308bi va\u0308iksema lauaga. Toitudeks sobivad peamiselt joogid vo\u0303ileibade ja ku\u0308psetussaadustega ning ku\u0308lmroad. Kuumade roogade serveerimine ja so\u0308o\u0308mine on selvelauas tu\u0308likas."}, {"text_idx": "#000002", "text": "Linaga kaetud lauale asetatakse so\u0308o\u0308gino\u0303ud ru\u0308hmadena: taldrikud liikide ja\u0308rgi virnas, nende ko\u0303rval noad-kahvlid vaheldumisi vo\u0303i liigitatult reas. Tassid ja klaasid vo\u0303ib asetada koos alustassiga leivataldrikule ja panna servjett alustassi ja leivataldriku vahele. Vo\u0303ib aga ka seada klaasid ja tassid na\u0308gusasse ru\u0308hma, alustassid ning leivataldrikud eri virnadesse, teelusikad ja servjetid lauale ritta."}, {"text_idx": "#000003", "text": "Samale vo\u0303i teisele lauale pannakse valmis toiduvaagnad koos etteto\u0303stmisvahenditega, joogid ja maitselisandid. Kohvi- ja teelaua puhul asetatakse la\u0308hestikku joogikann, suhkrutoos, koorekann vo\u0303i sidrunialus. Vaagnatel vo\u0303i taldrikutel on vo\u0303ileivad, pirukad, saiad, koogid jm. Pehmed ning mahlased toidud on varustatud to\u0303stmisvahenditega."}, {"text_idx": "#000004", "text": "Ku\u0308lmlauale pannakse ko\u0303ige ka\u0308ttesaadavamateks leivataldrik ja maitselisandite pudelid vo\u0303i toosid. Madalad vaagnad asetatakse ette-, ko\u0303rgemad kausid ja jalaga vaasid tahapoole. Soovitatav on toite laual ru\u0308hmitada: u\u0308hte kohta koondada salatid, teise liha-, kolmandasse kalaroad jne. Suuremal pidulaual pandagu u\u0308he ja sama toidu vaagnaid vo\u0303i kausse teatud vahemaade ja\u0308rel. Soolased ja magusad toidud olgu eri laudadel vo\u0303i teine teises laua otsas. Kastmed ja teatud toidu juurde kuuluvad lisandid pandagu selle toidu la\u0308hedusse, mille juurde neid su\u0308u\u0308akse. Ku\u0308llalt suurele lauale seatakse ko\u0303ik toidud valmis, va\u0308iksemale pannakse esmalt vaid osa ning tuuakse hiljem lisa."}, {"text_idx": "#000005", "text": "Puuviljad pannakse algusest peale lauale, kuid ja\u0308reltoit (magustoit) seatakse kas eri lauale vo\u0303i tuuakse alles hiljem."}, {"text_idx": "#000006", "text": "Kui selvelaualt soovitakse pakkuda kahe- vo\u0303i mitmeka\u0308igulist piduso\u0308o\u0308ki, na\u0308iteks ku\u0308lmroogi ja seeja\u0308rel kohvi vo\u0303i teed lisanditega, siis vo\u0303ib asetada kummagi ka\u0308igu toidud eri lauale. Kuum jook tuuakse lauale siis, kui ku\u0308lmtoitude so\u0308o\u0308mine on lo\u0303petatud. Kitsama ruumi korral tu\u0308hjendatakse esmalt ku\u0308lmlaud ja viiakse tarvitatud no\u0303ud a\u0308ra, seeja\u0308rel tuuakse lauale joogid ning nende lisandite jaoks vajalikud lauano\u0303ud, toiduvaagnad ja maitseained: suhkur, koor vo\u0303i piim, sidrun vo\u0303i keedis."}, {"text_idx": "#000007", "text": "Ku\u0308lmade jookide (morss, mineraalvesi, kali) kannud paigutatakse ha\u0308sti ka\u0308ttesaadavale, klaasid ru\u0308hmitatult nende juurde."}, {"text_idx": "#000008", "text": "Selvelaua u\u0308mber toole ei panda ning selle u\u0308mber istuma ei ja\u0308a\u0308da. Kui ruumi ja\u0308tkub, seatakse samasse tuppa vo\u0303i ko\u0303rvalruumidesse va\u0308ikesi laudu vo\u0303i korraldatakse madalad riiulid so\u0308o\u0308miseks, kattes need linikutega. Kui selline vo\u0303imalus puudub, siis su\u0308u\u0308akse, hoides so\u0308o\u0308gino\u0303usid ka\u0308es vo\u0303i po\u0303lvedele pandud servjetil (mo\u0303nel juhul ka seistes). Kui koosviibimisel tantsitakse, siis olgu so\u0308o\u0308gilaud teises ruumis vo\u0303i kaugemal eraldi nurgas, et toit ja so\u0308o\u0308gino\u0303ud ei tolmuks."}, {"text_idx": "#000009", "text": "Kohvi- ja teelaua korral vo\u0303etakse leivataldrik vasakusse ka\u0308tte po\u0308idla ja esimese so\u0303rme vahele. Peopesale ja kolmele so\u0303rmele asetatakse alustass, nii et see ja\u0308a\u0308b veidi leivataldriku alla. Alustassile pannakse joogino\u0303u ja teelusikas. Siis varustatakse end suupistete ja joogiga ning minnakse lauast eemale. Lisa soovides minnakse toidulaua juurde, hoides vajalikku lauano\u0303u ka\u0308es. Vaagnaid u\u0308ldiselt toidulaualt a\u0308ra ei viida."}, {"text_idx": "#000010", "text": "Ku\u0308lmlaua puhul vo\u0303etakse vasakusse ka\u0308tte taldrik, sellele pannakse nuga ja kahvel ning hoitakse neid po\u0308idlaga kinni. Varustatakse end toiduga, kuid taldrikut ei kuhjata u\u0308le. Toitu vo\u0303ttes la\u0308hendatakse taldrik vo\u0303etava toidu vaagnale, et toitu oleks ka\u0308epa\u0308rane to\u0303sta, kuid vaagnat ei puudutata."}, {"text_idx": "#000011", "text": "Peoperenaine hoolitseb pidevalt laua korra eest. Tu\u0308hjenenud vaagnad viiakse laualt, vajadusel tuuakse toitu ja jooke juurde."}, {"text_idx": "#000012", "text": "So\u0308o\u0308mise lo\u0303petamisel pannakse tu\u0308hjad taldrikud korralikult kas samale lauale, millel enne olid puhtad no\u0303ud, vo\u0303i mujale ma\u0308a\u0308ratud kohta. U\u0308ht liiki taldrikud asetatakse virna. So\u0308o\u0308giriistade jaoks on soovitatav paigutada samale lauale sobiv vaas vo\u0303i kauss."}, {"text_idx": "#000013", "text": "Lauakatmine ja toidu serveerimineKokteililaudSelvelaud ehk Rootsi laudKohvi- vo\u0303i teelaudKu\u0308lmlaudPidulaud ku\u0308laliste vastuvo\u0303tmiseksIgapa\u0308evane lauakatmineOotamatud ku\u0308lalisedSoolaleivapiduVastlapa\u0308evJo\u0303ululaudKatsikudPulmalaudSu\u0308nnipa\u0308evalaudNaistepa\u0308evalaudLo\u0303kkeo\u0303htuEsimene koolipa\u0308evNoorte pidulaudPeiedPensionile siirdumise laudKollektiivi koosviibimine tunnustuse saamiselBataat ehk maguskartul: u\u0308levaade supertoidu varjatud...Rootsi karjakoer: Po\u0303hjamaise pa\u0308randi ja truuduse su\u0308mbol"}]